
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 81
                                                                  30 aprilie 2026
privind aprobarea propunerilor de completare a criteriilor-cadru pentru stabilirea ordinii de

prioritate în soluționarea cererilor de locuințe și repartizarea locuințelor pentru tineri destinate

închirierii, construite prin Agenţia Naţională pentru Locuinţe, în Municipiul Sighișoara,

aprobate prin Hotărârea Consiliului Local nr. 47/28.02.2022, prin introducerea unor criterii

specifice pentru specialiștii din sănătate și învățământ

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.265/30.03.2026 şi la Consiliul Local Sighișoara cu nr. 16.490/24.04.2026, de referatul de aprobare, înregistrat cu nr. 13.253/30.03.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere procesul - verbal cu nr. 13.132/27.03.2026 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, potrivit căruia membrii acesteia şi-au exprimat acordul pentru adoptarea propunerilor de completare a criteriilor-cadru pentru stabilirea ordinii de prioritate în soluționarea cererilor de locuințe și repartizarea locuințelor pentru tineri destinate închirierii, construite prin Agenţia Naţională pentru Locuinţe, în Municipiul Sighișoara, aprobate prin Hotărârea Consiliului Local nr. 47/28.02.2022, prin introducerea unor criterii specifice de punctaj acordate specialiștilor din domeniul sănătății și învățământului;

Având în vedere prevederile contractului încheiat între Agenția Națională pentru Locuințe și Municipiul Sighișoara, pentru obiectivul de investiții: „Locuințe pentru tineri, destinate închirierii, pentru specialiști din sănătate și învățământ”, înregistrat la Municipiul Sighișoara cu nr. 16.111/07.06.2021  și la Agenția Națională pentru Locuințe cu nr. 249/20.10.2021;

Având în vedere Hotărârea Consiliului Local Sighişoara nr. 47/28.02.2022 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Sighişoara;

În conformitate cu:

- prevederile art. 8 alin. (1), (1^1), (2), (3) și art. 23 alin. (1) și (2) din Legea nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;
- prevederile art. 3 alin. (2), art. 14 alin. (7) și alin. (8) din Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;
Având în vedere Anexa nr. 11 la Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere necesitatea completării criteriilor pentru stabilirea ordinii de prioritate în soluționarea cererilor de locuințe și repartizarea locuințelor pentru tineri destinate închirierii în Municipiul Sighișoara, aprobate prin Hotărârea Consiliului Local Sighișoara nr. 47/28.02.2022, prin introducerea unor criterii specifice de punctaj pentru specialiștii din sănătate și învățământ; 
Având în vedere Raportul de specialitate al Compartimentului Administrarea Domeniului Public şi Privat, înregistrat cu nr. 13.267/30.03.2026, prin care se propune aprobarea propunerilor de completare a criteriilor-cadru pentru stabilirea ordinii de prioritate în soluționarea cererilor de locuințe și repartizarea locuințelor pentru tineri destinate închirierii, construite prin Agenţia Naţională pentru Locuinţe, în Municipiul Sighișoara, aprobate prin Hotărârea Consiliului Local nr. 47/28.02.2022, prin introducerea unor criterii specifice pentru specialiștii din sănătate și învățământ;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,b”, ,,c” și ,,d”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

                 H O T Ă R Ă Ş T E:

Art. 1. Se aprobă propunerile de completare a criteriilor-cadru pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri destinate închirierii, construite prin Agenția Națională pentru Locuințe, în Municipiul Sighișoara, aprobate prin Hotărârea Consiliului Local nr. 47/28.02.2022, prin introducerea unor criterii specifice de punctaj pentru specialiștii din domeniul sănătății și învățământului, conform Anexei, care face parte integrantă din prezenta hotărâre.

Art. 2. Criteriile propuse se transmit spre avizare Ministerului Dezvoltării, Lucrărilor Publice și Administrației, însoțite de o copie conformă a prezentei hotărâri.

Art. 3. Forma finală a criteriilor se aprobă prin Hotărâre a Consiliului Local al Municipiului Sighișoara, după primirea avizului favorabil al Ministerului Dezvoltării, Lucrărilor Publice și Administrației.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrarea Domeniului Public şi Privat din cadrul aparatului de specialitate al acestuia şi S.C. Apă Termic Transport S.A.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.     
PREŞEDINTE DE ŞEDINŢĂ,
  

      Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Compartimentului Administrarea Domeniului Public şi Privat;

  1 ex. S.C. A.T.T. S.A.;

  1 ex. membrii și secretarul Comisiei sociale de analiză pentru repartizarea locuinţelor pentru tineri, 

                                                                  destinate închirierii, construite prin Agenţia Naţională pentru Locuinţe.

11 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 81/30.04.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


